Λάρνακα, 05/09/2024

**Επιπρόσθετες παροχές για τους νέους γονείς από τη Lidl Κύπρου**

**Η εταιρεία προσφέρει περισσότερο χρόνο και υποστήριξη για την οικογένεια, καθώς και σημαντική οικονομική ενίσχυση.**

Από την 1η Ιουλίου 2024, η Lidl Κύπρου **προχώρησε σε επιπρόσθετες παροχές για τους νέους γονείς της ομάδας της**. Λαμβάνοντας ενεργή θέση απέναντι στο διαχρονικά υψηλό ποσοστό υπογεννητικότητας που αντιμετωπίζει η χώρα και με στόχο να υποστηρίξει τις νέες οικογένειες κατά τον ερχομό κάθε νέου μέλους, δημιούργησε ένα πακέτο παροχών που προσφέρει περισσότερο χρόνο και υποστήριξη για την οικογένεια καθώς και σημαντική οικονομική ενίσχυση.

Πιο συγκεκριμένα, η εταιρεία προσφέρει σε όλους τους νέους γονείς του δυναμικού της:

* **Επιπρόσθετη Άδεια Μητρότητας:** 4 επιπλέον εβδομάδες πληρωμένης άδειας μητρότητας
* **Επιπρόσθετη Άδεια Πατρότητας:** 1 επιπλέον εβδομάδα πληρωμένης άδειας πατρότητας

Παράλληλα προχωρά και στην οικονομική ενίσχυσή τους με:

* **Κάλυψη του Υπολειπόμενου Ποσοστού Επιδόματος Αδείας.** Η Lidl Κύπρου καλύπτει το υπολειπόμενο ποσοστό επιδόματος για την άδεια μητρότητας και πατρότητας, συμπληρώνοντας έτσι το ποσοστό που καταβάλλεται από τις κοινωνικές ασφαλίσεις. Με αυτόν τον τρόπο, εξασφαλίζεται ότι οι νέοι γονείς θα λαμβάνουν το 100% του επιδόματος αδείας.
* **Κάλυψη των επιπρόσθετων ημερών άδειας μητρότητας και πατρότητας της παροχής στο 100% του τρέχοντος ονομαστικού μισθού.**

Οι παραπάνω παροχές έρχονται να προστεθούν συμπληρωματικά στις υφιστάμενες κρατικές βελτιώνοντας σημαντικά τις συνθήκες για τα νέα ζευγάρια και τις νέες οικογένειες. Με αυτόν τον τρόπο, **η Lidl Κύπρου θέτει νέα πρότυπα φροντίδας και ουσιαστικής υποστήριξης των ανθρώπων της**.

Ο άνθρωπος και ο σεβασμός στον προσωπικό του χρόνο και τις οικογενειακές του προτεραιότητες αποτελούν κορυφαίες αρχές της εταιρίας. Από το 2022, με στόχο να στηρίξει ακόμα περισσότερο τις νέες μητέρες στην επιστροφή τους στην εργασία, η Lidl Κύπρου δημιούργησε το **πρώτο Δωμάτιο Θηλασμού** στα κεντρικά μας γραφεία. **Ένα δωμάτιο από το #teamLidl για να υποστηρίξει κάθε νέα μαμά στον νέο της ρόλο, ώστε να της επιτρέψει να έχει το καλύτερο δυνατό ξεκίνημα με την επιστροφή**. Οι νέες αυτές παροχές επισφραγίζουν την υπόσχεση της εταιρίας για ένα συμπεριληπτικό περιβάλλον για τους νέους γονείς και δείχνουν τον δρόμο για την υποστήριξη του θεσμού της οικογένειας.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)